Γουόλτερ ντε Κλερ

Ο Γουόλτερ ΦιτςΡίτσαρντ , αγγλ.: Walter fitzRichard de Clare (απεβ. πιθανώς το 1137 ή το 1138) ήταν Αγγλο-Νορμανδός ευγενής και ιδρυτής τού αβαείου Τίντερν . Μέλος μίας ισχυρής οικογένειας, ο Γουόλτερ ήταν νεότερος γιος, στον οποίο δόθηκε η κυριότητα τού Στρίγκιλ μαζί με εδάφη γύρω από το Κάστρο Τσέπστοου από τον βασιλιά Ερρίκο Α΄ τής Αγγλίας, κάποια στιγμή πριν από το 1119. Ο Γουόλτερ συνέχισε να εμφανίζεται στα καταστατικά (charters) τού Ερρίκου για το υπόλοιπο τής βασιλείας του, και ήταν ένας από τούς πρώτους υποστηρικτές τού βασιλιά Στεφάνου τής Αγγλίας, διαδόχου τού Ερρίκου Α΄ ως βασιλιά. Ο Γουόλτερ εμφανίζεται τελευταία φορά στα ιστορικά αρχεία το 1136, και απεβίωσε άτεκνος. Τα εδάφη του πέρασαν στον ανιψιό του.

 Καταγωγή 
Ο Γουόλτερ ήταν νεότερος γιος τού Ριχάρδου τού Κλερ, ενός Νορμανδού κυρίου και γαιοκτήμονα, που κατείχε επίσης το Κλερ και το Τόνμπριτζ στην Αγγλία. Η μητέρα τού Γουόλτερ ήταν η Ρόχεζ, κόρη τού Γουόλτερ Γκίφαρντ.  Η Ρόχεζ και ο Ρίτσαρντ είχαν τουλάχιστον έξι γιους και δύο κόρες. Εκτός από τον Γουόλτερ, ήταν ο Ρότζερ, ο Γιλβέρτος, ο Ριχάρδος, ο Ροβέρτος και ο Γκόντφρεϋ. Οι κόρες ήταν η Άλις και η Ρόχεζ.  Η οικογένεια τού Γουόλτερ από το ντε Κλερ ήταν ισχυρή, με μέλη της να έχουν συμμετάσχει σε εξεγέρσεις και συνωμοσίες εναντίον τού μεγαλύτερου αδελφού τού Ερρίκου Α΄, βασιλιά Γουλιέλμου Β΄ τής Αγγλίας (απεβ. το 1100) το 1088 και το 1095. 

 Ο βίος του 
Λίγα είναι γνωστά για τη ζωή τού Γουόλτερ, το μεγαλύτερο μέρος τής οποίας προέρχεται από το Gesta Normannorum Ducum, που συνέταξε ο Γουλιέλμος τού Ζυμιέζ. Η πρώτη αναφορά στον Γουόλτερ στα ιστορικά αρχεία είναι, όταν τού παραχωρήθηκε η κυριότητα τού Νέδεργουεντ, συμπεριλαμβανομένου τού Κάστρου Τσέπστοου δίπλα στον ποταμό Γουάι, από τον βασιλιά Ερρίκο Α΄ τής Αγγλίας. Αυτό συνέβη κάποια στιγμή πριν από το 1119.  Η κυριαρχία τού Γουόλτερ στο Νέδεργουεντ ή Τσέπστοου θεωρούνταν γενικά φεουδαρχική βαρονία,  και ο Γουόλτερ θεωρείται βαρόνος από τούς περισσότερους ιστορικούς. Round and Hollister "Clare, Walter de" Oxford Dictionary of National Biography Rohese and Richard had at least six sons and two daughters. Besides Walter, they were Roger, Gilbert, Richard, Robert, and Godfrey. The daughters were Alice and Rohese.Mortimer "Clare, Richard de" Oxford Dictionary of National Biography   Η παραχώρηση γης στον Γουόλτερ ήταν μέρος μίας μεγαλύτερης σειράς παραχωρήσεων από τον Ερρίκο Α΄ στη νότια Ουαλία, συμπεριλαμβανομένων ορισμένων που δόθηκαν στον αδελφό τού Γουόλτερ, Γιλβέρτο ντε Κλερ.  Ο Ερρίκος Α΄ παραχώρησε επίσης γαίες σε έναν άλλον αδελφό τού Γιλβέρτου και τού Γουόλτερ: τον Ρόμπερτ, ο οποίος έλαβε το Λιτλ Ντάνμοου. Αυτές οι επιχορηγήσεις από τον βασιλιά προς την οικογένεια Κλερ βοήθησαν να έρθουν στην βασιλική μερίδα, κατά τη διάρκεια τής σύγκρουσης μεταξύ τού βασιλιά και τού ανιψιού του Γουλιέλμου Κλίτο, για τον έλεγχο τής Νορμανδίας στα τέλη τής δεκαετίας τού 1110. 

Ο Γουόλτερ ήταν μάρτυρας σε 12 βασιλικά διατάγματα τού Ερρίκου, όλα πριν από το 1131. Ήταν επίσης μάρτυρας για ορισμένα βασιλικά λαταστατικά, που εκδόθηκαν από τον διάδοχο τού Ερρίκου, τον βασιλιά Στέφανο τής Αγγλίας, στις αρχές τής βασιλείας τού Στεφάνου. Το ένα ήταν ένα καταστατικό, που εκδόθηκε στην κηδεία τού Ερρίκου Α΄ στις 4 Ιανουαρίου 1136 και ένα άλλο στην αυλή τού Στεφάνου το Πάσχα του 1136. Αυτές οι δύο βεβαιώσεις καταστατικών δείχνουν, ότι ήταν πρώιμος υποστηρικτής τού Στεφάνου, στην κατάληψη τού θρόνου από την κόρη τού Ερρίκου, Ματθίλδη. Αυτά τα πρώιμα καταστατικά από τη βασιλεία τού Στεφάνου, είναι οι τελευταίες εμφανίσεις τού Γουόλτερ σε έγγραφα, κατά τη διάρκεια τής ζωής του.  Επίσης το 1136 ο Γουόλτερ ήταν υπεύθυνος για την άμυνα τού Λε Σαπ στη Νορμανδία, εναντίον τού Γοδεφρείδου Ε΄ κόμη τού Ανζού. 

Ο Γουόλτερ ίδρυσε το αβαείο Τίντερν ως Κιστερκιανό μοναστήρι στις 9 Μαΐου 1131, τον δεύτερο Κιστερκιανό μοναστικό οίκο, που προικίστηκε στη Βρετανία.  Οι μοναχοί για την ίδρυση προέρχονταν από το αβαείο Λ'Ομόν τής Γαλλία. Αν και τα ερείπια τού Τίντερν αποτέλεσαν θέμα ενός ποιήματος τού Γουίλιαμ Γουόρντσγουορθ , και ενός πίνακα τού Τζ. Μ. Γου. Τέρνερ, αυτά τα ερείπια δεν είναι τα αρχικά κτίρια τού Γουόλτερ, καθώς ελάχιστα απομεινάρια αυτών έχουν διασωθεί. 

 Το τέλος και η κληρονομιά 
Οι ιστορικοί διαφωνούν ως προς το αν ο Γουόλτερ νυμφεύτηκε ποτέ, αλλά συμφωνούν ότι απεβίωσε άτεκνος. Ο Μάικλ Άλτσουλ δεν αναφέρει κάποια σύζυγο στο έργο του για τούς Κλερς,  και ο Κ. Γουόρεν Χόλιστερ, αναθεωρώντας την καταχώρηση τού Τζ. Χόρας Ράουντ Λεξικό Εθνικής Βιογραφίας για το Λεξικό Εθνικής Βιογραφίας τής Οξφόρδης, αναφέρει ότι δεν είναι σαφές, αν ο Γουόλτερ νυμφεύτηκε. Ωστόσο η Τζένιφερ Γουόρντ αναφέρει, ότι ο Γουόλτερ νυμφεύτηκε την Ισαβέλλα, κόρη τού Ραλφ ντε Τόσνι.  Η Κάθριν Κιτς-Ρόαν αναφέρει, ότι ο Γουόλτερ νυμφεύτηκε την Ισαβέλλα, κόρη τού Ραλφ ντε Τόσνι, και αναφέρει ότι η χήρα του προίκισε το παράρτημα τού καθεδρικού ναού τού Σόλσμπερυ για χάρη τής ψυχής τού Γουόλτερ.  Ο Γουόλτερ ήταν ζωντανός το Πάσχα τού 1136,  αλλά απεβίωσε μετά από αυτή την ημερομηνία. Ο κατάλογος τεθνεώτων τού Τίντερν δίνει ημερομηνία τέλους του στις 10 Μαρτίου, αλλά δεν αναφέρει έτος.  Συνήθως δίνεται ημερομηνία 1138 για το τέλος του: αν και αυτό δεν έχει αποδειχθεί, είναι πιθανό.  Τα κτήματά του περιήλθαν στον ανιψιό του, Ζιλμπέρ ντε Κλερ, γιο τού αδελφού του, Ζιλμπέρ,  ο οποίος είχε αποβιώσει γύρω στο 1115.

Πρόγονοι

 Σημειώσεις 

 Αναφορές 

 Αναφορές 












Κατηγορία:Αγγλονορμανδοί
Κατηγορία:Σελίδες με μη επιθεωρημένες μεταφράσεις